Antud tulemused toetavad üldlevinud arvamust, et võõras keskkonnas liikuvad inimesed satuvad tõepoolest vahel iseenda poolt juba läbitud teelõiku uuesti kõndima. Kui nähtaval on mingid kaugemad objektid, siis on otsekõndimine lihtne, sest nägemismeelest tulev informatsioon aitab subjektiivset otsesuunda reaal-ajas seadistada. Kui aga selliseid referentsobjekte näha pole (metsas  puude vahel, kinnisilmi), siis tekib sama raja korduvalt kõndimine seetõttu, et subjektiivsesse hinnangusse otsesuuna kohta koguneb juhuslik müra. Seega hoidke silmad lahti ja kandke kaelas kompassi!